กฎกระทรวงการอนุญาตนำสุราเข้ามาในราชอาณาจักรพ.ศ. ๒๕๖๐[๑] อาศัยอำนาจตามความในมาตรา๕ วรรคหนึ่ง และมาตรา ๑๕๔ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ๑ กฎกระทรวงนี้ให้ใช้บังคับตั้งแต่วันที่๑๖ กันยายน พ.ศ. ๒๕๖๐ เป็นต้นไปข้อ๒ ใบอนุญาตนำสุราเข้ามาในราชอาณาจักรมี ๕ประเภท ดังต่อไปนี้(๑)ใบอนุญาตประเภทที่หนึ่ง ได้แก่ใบอนุญาตนำสุราเข้ามาในราชอาณาจักรเพื่อขายซึ่งมิใช่การขายในคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากร(๒)ใบอนุญาตประเภทที่สอง ได้แก่ใบอนุญาตนำสุราเข้ามาในราชอาณาจักรเพื่อขายในคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากร(๓)ใบอนุญาตประเภทที่สาม ได้แก่ใบอนุญาตนำสุราเข้ามาในราชอาณาจักรเพื่อเป็นตัวอย่างสินค้าหรือมิใช่เพื่อการค้าโดยนำเข้าไปในคลังสินค้าทัณฑ์บนตามกฎหมายว่าด้วยศุลกากร(๔)ใบอนุญาตประเภทที่สี่ ได้แก่ใบอนุญาตนำสุราเข้ามาในราชอาณาจักรเพื่อใช้เป็นวัตถุดิบในการผลิตสุรา(๕)ใบอนุญาตประเภทที่ห้า ได้แก่ ใบอนุญาตนำสุราเข้ามาในราชอาณาจักรกรณีอื่นนอกจาก (๑)ถึง (๔)ข้อ๓ ผู้ใดประสงค์จะขอใบอนุญาตนำสุราเข้ามาในราชอาณาจักรต้องมีคุณสมบัติดังต่อไปนี้(๑)ใบอนุญาตประเภทที่หนึ่ง ต้องเป็นผู้ได้รับใบอนุญาตขายสุราประเภทที่ ๑และเป็นตัวแทนขายสุราที่จะนำเข้ามาในราชอาณาจักรแต่เพียงผู้เดียว(๒)ใบอนุญาตประเภทที่สอง ต้องเป็นผู้ได้รับใบอนุญาตขายสุราประเภทที่ ๒ และเป็นผู้ได้รับอนุญาตให้ตั้งคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากร(๓)ใบอนุญาตประเภทที่สามต้องเป็นผู้ได้รับอนุญาตให้ตั้งคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากร(๔)ใบอนุญาตประเภทที่สี่ ต้องเป็นผู้ได้รับใบอนุญาตผลิตสุรา(๕)ใบอนุญาตประเภทที่ห้า ต้องเป็นนิติบุคคลที่จัดตั้งขึ้นตามกฎหมายไทยหรือบุคคลธรรมดาที่มีอายุไม่ต่ำกว่ายี่สิบปีบริบูรณ์ข้อ๔ ผู้ใดประสงค์จะนำสุราเข้ามาในราชอาณาจักรให้ยื่นคำขอต่ออธิบดีตามแบบที่อธิบดีประกาศกำหนด พร้อมด้วยเอกสารหรือหลักฐาน ณ สำนักงานสรรพสามิตพื้นที่หรือสำนักงานสรรพสามิตพื้นที่สาขาแห่งท้องที่ที่สำนักงานศุลกากรหรือด่านศุลกากรที่จะนำสุราเข้ามาในราชอาณาจักรตั้งอยู่เพื่อประโยชน์ในการขออนุญาตและการออกใบอนุญาตนำสุราเข้ามาในราชอาณาจักรอธิบดีจะออกระเบียบหรือประกาศเพื่อวางแนวปฏิบัติในการดำเนินการควบคุมการขออนุญาตและการออกใบอนุญาตด้วยก็ได้ข้อ ๕ กรณีผู้ประสงค์จะขอใบอนุญาตประเภทที่หนึ่งก่อนยื่นขอใบอนุญาตตามข้อ ๔ ให้ดำเนินการ ดังต่อไปนี้(๑)ยื่นคำขอเพื่อใช้ฉลากปิดภาชนะบรรจุสุราที่จะนำเข้ามาในราชอาณาจักรต่ออธิบดีตามแบบที่อธิบดีประกาศกำหนดพร้อมด้วยตัวอย่างฉลากหลักฐานการเป็นตัวแทนขายสุราที่นำเข้ามาในราชอาณาจักรแต่เพียงผู้เดียวซึ่งออกให้โดยผู้ผลิตสุราในต่างประเทศหรือผู้มีสิทธิในตราสินค้าและหลักฐานตามที่ระบุไว้ในแบบคำขอดังกล่าวทั้งนี้ ตามหลักเกณฑ์ ดังต่อไปนี้(ก)ฉลากปิดภาชนะบรรจุสุรา ให้มีข้อความและลักษณะตามที่อธิบดีประกาศกำหนด(ข)หลักฐานการเป็นตัวแทนขายสุราที่นำเข้ามาในราชอาณาจักรแต่เพียงผู้เดียวสำหรับกรณีการขออนุญาตนำสุราแช่ชนิดไวน์และสุราแช่ชนิดสปาร์กลิ้งไวน์ที่ทำจากองุ่นเข้ามาในราชอาณาจักรให้ยื่นพร้อมคำขอเมื่อพ้นกำหนดหนึ่งร้อยแปดสิบวันนับแต่วันที่กฎกระทรวงนี้ใช้บังคับ(ค)ในกรณีที่ผู้ขอรับใบอนุญาตเคยได้รับอนุมัติให้ใช้ฉลากปิดภาชนะบรรจุสุราที่จะนำเข้ามาในราชอาณาจักรตามกฎหมายว่าด้วยสุราให้ใช้ฉลากปิดภาชนะบรรจุสุราดังกล่าวต่อไปได้โดยไม่ต้องยื่นคำขอเพื่อใช้ฉลากปิดภาชนะบรรจุสุราอีก(๒)[๒] ส่งตัวอย่างสุราที่จะนำเข้ามาในราชอาณาจักรต่ออธิบดีเพื่อตรวจวิเคราะห์คุณภาพก่อนยื่นคำขอใบอนุญาตหรือส่งหนังสือรับรองผลการวิเคราะห์ตัวอย่างสุราดังกล่าวว่ามีคุณสมบัติเป็นไปตามมาตรฐานที่อธิบดีประกาศกำหนด ทั้งนี้หนังสือรับรองต้องออกโดยหน่วยงานที่อธิบดีกำหนดให้เป็นหน่วยงานตรวจวิเคราะห์คุณภาพสุราหรือหน่วยงานของรัฐบาลต่างประเทศหรือหน่วยงานที่รัฐบาลต่างประเทศรับรองให้มีหน้าที่ควบคุมการผลิตสุราของผู้ผลิตสุราในต่างประเทศเมื่อได้ดำเนินการตาม(๑) และ (๒) และอธิบดีอนุมัติให้ใช้ฉลากปิดภาชนะบรรจุสุราแล้วให้ดำเนินการยื่นคำขอใบอนุญาตประเภทที่หนึ่งต่อไปข้อ๖ เมื่อเจ้าพนักงานสรรพสามิตได้รับคำขอใบอนุญาตแล้วให้ตรวจสอบรายละเอียดในคำขอ เอกสารและหลักฐานว่ามีความถูกต้องและครบถ้วนหรือไม่ในกรณีที่เจ้าพนักงานสรรพสามิตตรวจสอบแล้วเห็นว่ารายละเอียดในคำขอ เอกสารหรือหลักฐานไม่ถูกต้องหรือไม่ครบถ้วนให้เจ้าพนักงานสรรพสามิตแจ้งเป็นหนังสือให้ผู้ยื่นคำขอแก้ไขเพิ่มเติมคำขอจัดส่งเอกสารหรือหลักฐานให้ถูกต้องและครบถ้วนภายในระยะเวลาที่เจ้าพนักงานสรรพสามิตกำหนดในกรณีที่ผู้ยื่นคำขอไม่แก้ไขเพิ่มเติมคำขอหรือไม่จัดส่งเอกสารหรือหลักฐานให้ถูกต้องและครบถ้วนภายในกำหนดเวลาตามวรรคสองให้ถือว่าผู้ยื่นคำขอละทิ้งคำขอและให้เจ้าพนักงานสรรพสามิตแจ้งเป็นหนังสือให้ผู้ยื่นคำขอทราบในกรณีที่เจ้าพนักงานสรรพสามิตตรวจสอบแล้วเห็นว่ารายละเอียดในคำขอ เอกสารและหลักฐานถูกต้องและครบถ้วน ให้เสนอต่ออธิบดีพิจารณาเพื่อออกใบอนุญาตนำสุราเข้ามาในราชอาณาจักรต่อไปข้อ๗ ในกรณีที่อธิบดีมีคำสั่งออกใบอนุญาตนำสุราเข้ามาในราชอาณาจักรให้แจ้งคำสั่งดังกล่าวแก่ผู้ยื่นคำขอใบอนุญาตตามวิธีการที่อธิบดีกำหนดและให้มารับใบอนุญาตนำสุราเข้ามาในราชอาณาจักรภายในสามสิบวันนับแต่วันที่ได้รับแจ้งหากไม่มารับใบอนุญาตภายในกำหนดเวลาให้ถือว่าสละสิทธิการเป็นผู้ได้รับใบอนุญาตนำสุราเข้ามาในราชอาณาจักรในกรณีที่อธิบดีมีคำสั่งไม่ออกใบอนุญาตนำสุราเข้ามาในราชอาณาจักรให้แจ้งคำสั่งดังกล่าวเป็นหนังสือแก่ผู้ยื่นคำขอใบอนุญาตทราบ ทั้งนี้ ให้ระบุเหตุผลของการไม่อนุญาตรวมทั้งแจ้งสิทธิอุทธรณ์ การยื่นคำอุทธรณ์ และระยะเวลาสำหรับการอุทธรณ์ให้ผู้ยื่นคำขอทราบด้วยข้อ๘ ใบอนุญาตนำสุราเข้ามาในราชอาณาจักรให้เป็นไปตามแบบที่อธิบดีประกาศกำหนดโดยอย่างน้อยต้องมีข้อกำหนดดังต่อไปนี้(๑)ผู้ได้รับใบอนุญาตต้องนำสุราเข้ามาทางด่านศุลกากรตามที่อธิบดีประกาศกำหนด(๒)ผู้ได้รับใบอนุญาตต้องติดฉลากบนภาชนะบรรจุสุราตามที่ได้รับอนุญาตจากอธิบดีก่อนนำสุราเข้ามาในราชอาณาจักรเว้นแต่แรงแอลกอฮอล์ของสุราซึ่งระบุไว้ที่ฉลากปิดภาชนะบรรจุสุราอาจแตกต่างจากที่ระบุไว้ในใบอนุญาตนำสุราเข้ามาในราชอาณาจักรหรือไม่ตรงกับฉลากปิดภาชนะบรรจุสุราที่ได้รับอนุญาตจากอธิบดีสูงหรือต่ำได้ไม่เกินกว่า๑ ดีกรี ทั้งนี้ผู้ได้รับใบอนุญาตมีหน้าที่ต้องเสียภาษีสรรพสามิตให้ถูกต้องและครบถ้วนด้วย(๓)ผู้ได้รับใบอนุญาตต้องส่งตัวอย่างสุราตามจำนวนอันสมควรโดยไม่คิดค่าใช้จ่ายให้แก่กรมสรรพสามิตเมื่ออธิบดีมีคำสั่งให้ผู้ได้รับใบอนุญาตส่งตัวอย่างสุราที่ได้รับอนุญาตมาเพื่อตรวจวิเคราะห์(๔)ผู้ได้รับใบอนุญาตต้องเรียกเก็บสุราที่นำเข้ามาในราชอาณาจักรในคราวเดียวกันกลับคืนทั้งหมดหากพบว่าสุราที่นำเข้ามามีคุณสมบัติไม่เป็นไปตามที่อธิบดีประกาศกำหนด(๕)ผู้ได้รับใบอนุญาตต้องนำสุราเข้ามาในราชอาณาจักรภายในหกเดือนนับแต่วันที่ออกใบอนุญาตและให้ใช้สำหรับการนำเข้าได้เพียงครั้งเดียวหากมิได้นำสุราเข้ามาภายในระยะเวลาดังกล่าวให้ถือว่าการอนุญาตสิ้นสุดลงข้อ ๙ ผู้ใดได้รับใบอนุญาตนำสุราเข้ามาในราชอาณาจักรเพื่อส่งออกไปยังประเทศอื่นหากภายหลังประสงค์จะนำสุราดังกล่าวเข้ามาในราชอาณาจักรเพื่อการอื่นให้ยื่นคำขอใบอนุญาตต่ออธิบดีตามที่กำหนดไว้ในกฎกระทรวงนี้ข้อ๑๐ ในกรณีที่อธิบดีเห็นเป็นการสมควรจะประกาศกำหนดให้ผู้ได้รับใบอนุญาตประเภทที่สองต้องแสดงหรือติดเครื่องหมายอย่างใดอย่างหนึ่งบนภาชนะบรรจุสุราให้เห็นอย่างชัดเจนเพื่อให้ทราบว่าเป็นสุราที่ขายในร้านค้าปลอดอากรก็ได้ข้อ๑๑ ผู้ได้รับใบอนุญาตประเภทที่หนึ่งหากภายหลังประสงค์จะส่งสุราที่ได้รับอนุญาตดังกล่าวออกไปยังประเทศอื่นให้ยื่นคำขอใบอนุญาตต่ออธิบดีตามที่กำหนดไว้ในกฎกระทรวงนี้เมื่อได้ส่งสุราออกไปนอกราชอาณาจักรแล้วให้ผู้ได้รับใบอนุญาตแจ้งเป็นหนังสือต่ออธิบดีพร้อมด้วยเอกสารและหลักฐานว่าได้ส่งสุราออกไปนอกราชอาณาจักรแล้วภายในสามสิบวันนับแต่วันที่ได้ส่งสุราออกไปนอกราชอาณาจักรข้อ๑๒ ผู้ได้รับใบอนุญาตนำสุราเข้ามาในราชอาณาจักรต้องควบคุมดูแลให้ลูกจ้างหรือบุคคลใดซึ่งรับผิดชอบในการดำเนินการใดๆ ตามใบอนุญาตปฏิบัติให้ถูกต้องตามกฎหมายว่าด้วยภาษีสรรพสามิตเกี่ยวกับสุราและเงื่อนไขที่กำหนดไว้ในใบอนุญาต รวมทั้งข้อกำหนดเกี่ยวกับการศุลกากรที่เกี่ยวข้องข้อ๑๓ คำขอใบอนุญาตนำสุราเข้ามาในราชอาณาจักรที่ได้ยื่นไว้ในวันก่อนวันที่กฎกระทรวงนี้ใช้บังคับและยังอยู่ในระหว่างการพิจารณาให้ถือว่าเป็นคำขอตามกฎกระทรวงนี้และให้นำกฎกระทรวงนี้มาใช้บังคับกับการอนุญาตนำสุราเข้ามาในราชอาณาจักรตามคำขอนั้นในกรณีที่คำขอที่ยื่นตามวรรคหนึ่งหรือเอกสารหรือหลักฐานที่ยื่นพร้อมคำขอแตกต่างไปจากที่กำหนดในกฎกระทรวงนี้ให้อธิบดีสั่งให้ผู้ขอรับใบอนุญาตดำเนินการแก้ไขเพิ่มเติมคำขอ หรือจัดส่งเอกสารหรือหลักฐานเพิ่มเติมเพื่อให้เป็นไปตามกฎกระทรวงนี้ให้ไว้ณ วันที่ ๑๒ กันยายน พ.ศ. ๒๕๖๐อภิศักดิ์ตันติวรวงศ์รัฐมนตรีว่าการกระทรวงการคลังหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๕๔ วรรคสอง แห่งพระราชบัญญัติภาษีสรรพสามิตพ.ศ. ๒๕๖๐ บัญญัติให้การขออนุญาตและการออกใบอนุญาตนำสุราเข้ามาในราชอาณาจักรให้เป็นไปตามหลักเกณฑ์ วิธีการและเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ กฎกระทรวงการอนุญาตนำสุราเข้ามาในราชอาณาจักร(ฉบับที่ ๒) พ.ศ. ๒๕๖๒[๓]ข้อ ๒กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรแก้ไขเพิ่มเติมกฎกระทรวงการอนุญาตนำสุราเข้ามาในราชอาณาจักร พ.ศ. ๒๕๖๐ เพื่อกำหนดให้สุราที่นำเข้ามาในราชอาณาจักรเพื่อขายมีมาตรฐานเป็นไปตามที่อธิบดีประกาศกำหนดเพื่อให้มีความคล่องตัวและเป็นการอำนวยความสะดวกในการนำสุราเข้ามาในราชอาณาจักร จึงจำเป็นต้องออกกฎกระทรวงนี้ปวันวิทย์/ภวรรณตรี/จัดทำ๒๐กันยายน ๒๕๖๐พัชรภรณ์/เพิ่มเติม๒๕กุมภาพันธ์ ๒๕๖๓[๑] ราชกิจจานุเบกษาเล่ม ๑๓๔/ตอนที่ ๙๕ ก/หน้า ๖๕/๑๖ กันยายน ๒๕๖๐[๒] ข้อ ๕ (๒) แก้ไขเพิ่มเติมโดยกฎกระทรวงการอนุญาตนำสุราเข้ามาในราชอาณาจักร(ฉบับที่๒) พ.ศ. ๒๕๖๒[๓] ราชกิจจานุเบกษาเล่ม ๑๓๖/ตอนที่ ๗๓ ก/หน้า ๑/๔ มิถุนายน ๒๕๖๒